Document ID: 31975R1354

KOMISSION ASETUS (ETY) N:o 1354/75,
annettu 28 päivänä toukokuuta 1975,
raakatupakka-alan interventiota koskevista yksityiskohtaisista säännöistä annetun asetuksen (ETY) N:o 1727/70 täydentämisestä interventiohinnan maksun määräytymisperusteen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisasiakirjalla(2), sekä erityisesti sen 5 artiklan 6 kohdan ja 6 artiklan 10 kohdan,
sekä katsoo, että
yhteisessä maatalouspolitiikassa käytetyn laskentayksikön arvon muuttamisen edellytyksistä annetun asetuksen (ETY) N:o 653/68(3) soveltamissäännöistä 30 päivänä heinäkuuta 1968 annetun neuvoston asetuksen (ETY) N:o 1134/68(4) 4 artiklan 2 kohdan mukaan summat, jotka jäsenvaltio tai asianmukaisesti valtuutettu elin on velkaa ja jotka on ilmoitettu kansallisena valuuttana laskentayksiköissä vahvistettuja määriä vastaavasti, on maksettava sitä laskentayksikön ja kansallisen valuutan välistä suhdetta käyttäen, joka oli voimassa toimenpiteen toteutumishetkellä tai kun osa toimenpiteestä toteutui,
edellä mainitun asetuksen 6 artiklan mukaisesti pidetään toimenpiteen toteutumishetkenä sitä päivää, jolloin tämän toimenpiteen tuloksena lankeavan saatavan määrän määräytymisperuste esiintyy, sellaisena kuin tämä määräytymisperuste määritellään yhteisön lainsäädännössä tai sen puuttuessa ja sitä odotellessa kyseisen jäsenvaltion lainsäädännössä,
raakatupakka-alan interventiota koskevista yksityiskohtaisista säännöistä 25 päivänä elokuuta 1970 annetun komission asetuksen (ETY) N:o 1727/70(5), sellaisena kuin se on viimeksi muutettuna asetuksella (ETY) N:o 904/74(6), 1 artiklan 4 kohdassa säädetään, että maksu interventioon tarjotusta tupakasta on suoritettava mahdollisimman pian sen jälkeen, kun interventioon on ottanut sen haltuunsa; asetuksen (ETY) N:o 1134/68 6 artiklassa tarkoitettu lankeava saatava kuitenkin syntyy tämän haltuunoton hetkellä; tämän vuoksi olisi interventiohinnan kansallisessa valuutassa laskemiseen käytettävä tupakan haltuunottopäivänä voimassa olevaa vaihtokurssia, ja
tässä asetuksessa säädetyt toimenpiteet ovat raakatupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1727/70 1 artiklan 4 kohtaan virke seuraavasti:
"Asetuksen (ETY) N:o 1134/68 6 artiklassa tarkoitetun interventiohinnan maksun määräytymisperusteen katsotaan esiintyneen sinä päivänä, jona interventioelin on ottanut tupakan haltuunsa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä toukokuuta 1975.

Labels: 2
4
17
3
6